open-index/open-wikipedia-markdown huggingface dataset:
Sorgenfri slott

**Sorgenfri slott** er et dansk slott som ligger på Sjælland i Lyngby-Taarbæk kommune nord for København. Arkitekt var den tysk-franske byggmester François Dieussart og byggherre var Carl Ahlefeldt.

## Historie
I middelalderen lå gården Mølletorp her, som var kirkegods. Eiendommen ble krongods etter reformasjonen, og kom i privat eie 1633. Fra 1685 tilhørte den visekansellipresident Michael Wibe, som oppførte en lystgård her. Wibes svigersønn overdro eiendommen til U. F. Gyldenløve, og etter ham overtok dennes svigersønn, greve Carl Ahlefeldt Sorgenfri 1702. Slottet kom 1730 i kongens eie, og ble brukt av medlemmer av kongehuset – deriblant av kongens svigerinne, Sophie Caroline av Brandenburg-Kulmbach - men var igjen på private hender 1769–89. Deretter tilhørte det arveprins Frederik (til 1805) og etter ham prins Christian Frederik, inntil det 1848–81 ble enkesete for dronning Caroline Amalie. 

Fra 1898 var slottet sommerresidens for daværende arveprins Christian (senere kong Christian 10). Etter hans død i 1947 ble Sorgenfri bolig for arveprins Knud, og var bebodd av hans enke, prinsesse Caroline-Mathilde, til hennes død 1995. I Kavaleribygningen fra 1740-årene holder det lokale Hjemmeværnet til.

Hovedbygningen ble oppført av Carl Ahlefeldt 1705–06, og fikk sin nåværende form med tre fløyer og mansardtak 1743–44 etter tegninger av Laurids de Thurah. Slottet ble ombygd 1790, og fikk da sine nåværende innvendige utsmykninger, utført av Nicolai Abildgaard.

Sorgenfri slott er fredet.

## Galleri

Fil:Sorgenfri Slot 1895.png|Sorgenfri Slott på slutten av 1800-tallet
Fil:Sjælland_04_Sorgenfri_Slot_NV_1865.jpg|Slottet sett fra nordvest i 1865


## Referanser


## Kilder
* Kongehuset: Sorgenfri Slot
* Slots- og Ejendomsstyrelsen: Sorgenfri Slot
Yokosuka

**Yokosuka** (japansk: 横須賀市 &ndash; *Yokosuka-shi*) er en japansk havneby og marinebase. Byen ligger strategisk i den sørvestre delen av Tokyobukten. 

Allerede under andre verdenskrig var Yokosuka en av den keiserlige japanske marines hovedbaser.

Fra 1938 til 1945 ble 27 kilometer med tunneler bygd i 20 adskilte nettverk med totalt 260 huler, som da ble gravd ut på området til Yokosuka-marinebasen. Disse ble brukt til verksteder, der dekning mot luftbombing var god. Etter den japanske kapitulasjonen i 1945 ble Yokosuka en viktig base for den amerikanske stillehavsflåten, og er idag USAs største og viktigste marinebase utenlands. Basen sysselsetter drøyt 20&nbsp;000 militære og sivile.

## Vennskapsbyer
* Corpus Christi - siden 18. oktober 1962
* Brest - siden 26. november 1970
* Fremantle - siden 25. april 1979
* Medway - siden 26. august 1998

## Referanser

## Eksterne lenker
* Yokosukas offisielle hjemmeside (engelsk). Besøkt 15. desember 2015
Nambu pistol

**Nambu pistol** ( 南部大型自動拳銃, Nanbu ōgata jidou-kenjuu) er en pistol fra Japan.

Den ble brukt av den japanske hær i både første og andre verdenskrig. Den ble designet av Kijiro Nambu i 1902 og produsert fra 1906 til 1945. Selv om den ligner en del på Luger er den ikke basert på Lugers design, og har en helt annen rekylmekanisme. Den kom i to varianter, Type A (også kalt Type 4) og Type 14. Den første ble laget i 10 300 eksemplarer, mens Type 14 som kom i 1925 ble det laget 279 000 eksemplarer av.

Den ble aldri offisielt approbert av den japanske hær, da det var forventet at offiserer skulle kjøpe denne selv. Den var kun tilgjengelig for offiserer. Det var den mest vanlige pistolen i den japanske hær, selv om de hadde mulighet for å kjøpe mer driftsikre vestlige våpen.
Kai (symbol)

**Kai** (**ϗ**) er en ligatur som fremstår som kappa med et lite strøk under seg. Symbolet er en forkortelse for det greske ordet «καί» (og),og er synonymt med det latinske tegnet &, som noen ganger brukes i stedet. I motsetning til &, kan kai opptre både som majuskel og minuskel.

I Unicode kodes kai som U+03CF (&#X3CF;) og U+03D7 (&#X3d7;); symbolet brukes også i koptisk skrift, og dette symbolet kodes som U+2CE4 (&#X2CE4;). 

## Kilder
* Nick Nicholas - Kai
* ISO -  Proposal to add Latin letters and a Greek symbol to the UCS
Ɐ

**Ɐ** og **&#X250;** (*[[A]]* opp-ned) er en bokstav som ikke har blitt brukt på noe naturlig språk. Edward Lhuyd brukte denne bokstaven i sin *Archaeologia Britannica* (1707), i sitt fonetisk alfabet for det korniske språket, der den representerte lyden [ɔ], bokstaven har også blitt brukt av andre for å skrive kornisk, men brukes ikke i dagens rettskrivingsnorm for språket.

Minuskelen brukes i det internasjonale fonetiske alfabetet for å representere en nesten-åpen midtre vokal.

I Unicode kodes &#X250; som U+2C6F (&#X2C6F;) og U+0250 (&#X250;). 

En lignende bokstav (**&forall;**, U+2200) brukes i predikatlogikken som symbol for allkvantoren.

## Se også
* &#x2C70;
Ọ

**Ọ** og **ọ** (*[[O]]* med prikk under) er den 22. bokstaven i det pan-nigerianske alfabetet, mellom o og p, og den representerer lyden /ɔ/. På vietnamesisk markerer en prikk under en vokal brytende lav tone; der en vokal har en slik prikk under seg, anses den dog ikke for å være en egen bokstav. 

I Unicode kodes ọ som U+1ECC (&#X1ECC;) og U+1ECD (&#X1ECD;).
Arnanipatunnelen

**Arnanipatunnelen** er en veitunnel på Hardangervegen  i Bergen i Vestland fylke. Tunnelen er  meter lang og har to kjørebaner. Den åpnet i 1980.

Tunnelen har sitt østre utløp ved Tunestveit nær Takvamtunnelen på Takvam og sitt vestre utløp i Indre Arna der veien deler seg i rundkjøringen mellom E16 til Åsane eller fylkesvei 580 til Nesttun.

Omkjøringsmulighet er via  rundt Garnes. Severdighet veteranjernbane (damptog) på Garnes stasjon på .

Arnanipatunnelen må ikke forveksles med den planlagte Arnatunnelen, eller Arnanipa som er en jernbanetunnel på Bergensbanen.

## Se også
* Veitunneler i Norge
* Liste over veitunneler i Norge

## Referanser


## Eksterne lenker
* Statens vegvesen [veikart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@-21708,6736600,11/vegobjekt:82309124:58b02c:67)
Alex Harvey

**Alex Harvey** er navnet til flere personer:

* Alex Harvey (musiker), skotsk sanger og låtskriver
* Alex Harvey (langrennsløper), canadisk langrennsløper
* Alex Harvey (rullestolcurlingspiller), skotsk rullestolcurlingspiller
8 × 22 mm Nambu

**8 × 22 mm Nambu** er en randløs flaskehals-patron fra Japan.

8×22 mm Nambu-patronen ble brukt i både Stillehavskrigen og den andre kinesisk-japanske krigen.

## Bruk
Den ble introdusert i 1904 for bruk i Nambu pistol, og ble også brukt senere i Type 94 pistol, Type II maskinpistol og Type 100 maskinpistol. Patronen er svak i forhold til andre vanlige militære patroner til pistol fra den tiden, som f.eks 9 x 19 mm Luger (Tyskland) og 7,62 x 25 mm Tokarev (Sovjet).

Etter andre verdenskrig ble det rapportert sporadisk bruk av 8×22mm-ammunisjon av Viet Cong i Vietnamkrigens tidlige fase og kinesiske kommuniststyrker i Koreakrigen. Deretter var det liten etterspørsel etter 8×22mm, og Japans forsvar erstattet den raskt med 9×19mm Parabellum. Nambu-pistolen og Type 100 ble erstattet av henholdsvis SIG Sauer P220 og Minebea PM-9.

I 1939 kostet 8×22mm Nambu-ammunisjon produsert av den keiserlige japanske hæren 390 yen per 10 000 skudd. På grunn av sin sjeldenhet har 8×22mm Nambu blitt populær blant samlere, og en boks med 15 skudd ble solgt for $250 i 2009.

## Referanser


## Se også
*Liste over patrontyper
Nicklas Lidström

**Nicklas Erik Lidström** (28. april 1970 i Krylbo) er en tidliger svensk ishockeyspiller. Lidström har siden 1991 spilt  20 sesonger for NHL-laget Detroit Red Wings, og han var også lagets kaptein. Han spilte forsvar.

Lidström har vunnet Stanley Cup fire ganger og har spilt elleve allstar-kamper. Han ble valgt inn til tolv, men sto over 2009 grunnet skade. Han er den første europeiske hockeyspilleren som har vært kaptein i NHL, og den første europeiske kapteinen som vunnet Stanley Cup. Han vant Verdensmesterskapet i ishockey for Sverige i 1991, sølv i 2004 og bronse i 1994. Han vant også gull for Sverige i Vinter-OL 2006.

Han har vunnet Norris Trophy som beste NHL forsvarer sju ganger (2000-01 til 2002-03, 2005-06 til 2007-08 og 2010-2011), kun slått av Bobby Orr som har åtte Norris Trophy.

Lidström begynte karrieren i Avesta i Sverige, hvor han spilte for Skogsbo SK. Siden var han tre sesonger i Västerås IK i den svenske eliteserien. Han gikk til Red Wings i 1991-92, men kom tilbake til Västerås IK i 1994-95, under NHL lockouten. Han pensjonerte seg som Red Wings spiller den 31. mai 2012 etter tjue sesonger som spiller og fem sesonger som kaptein for laget. Han regnes som en av de beste ishockeyspillerne gjennom tidene. I 2015 ble han innvalgt i Ice Hockey Hall of Fame.

## Referanser


## Eksterne lenker
*
Chris Osgood

**Chris John Osgood** (født 26. november 1972 i Peace River, Alberta) er en kanadisk ishockeyspiller. Han er keeper for Detroit Red Wings. Starten av karrieren tilbrakte han hos Red Wings, før han spilte for New York Islanders og St. Louis Blues. I 2005 returnerte han til Detroit Red Wings.

## Karriere
Han har vunnet tre Stanley Cups, to av de som førstekeeper. Osgood hadde sin første sesong for Red Wings 1993&ndash;1994. Sesongen etter var han andrekeeper for Mike Vernon.
I 1995&ndash;1996-sesongen ble han en av de første keeperene i NHL til å score mål.

I 2001 gikk han til New York Islanders hvor han spilte frem til han 11. mars 2003 gikk til St. Louis Blues hvor han så spilte ferdig 2002&ndash;2003-sesongen og hele 2003&ndash;2004-sesongen.
Han fikk ikke fornya kontrakten med St. Louis Blues.

8. august 2005 signerte han en ettårskontrakt med Detroit Red Wings, kontrakten ble fornya i juni 2006 med to nye år. I 2008 vant han sammen med Red Wings enda en Stanley Cup. Etter å ha gjort det bra i 2007&ndash;2008-sesongen, fikk han en treårskontrakt med klubben.

## Referanser


## Eksterne lenker
*
Olsviktunnelen

**Olsviktunnelen** er en veitunnel på fylkesvei 562 i Bergen i Hordaland. Tunnelen som er 1&nbsp;074 meter lang og har ett kjørefelt i hver retning. Den ble åpnet i 1992 samtidig med Askøybrua og gav fastlandsforbindelse til Askøy.

Både tunnel og bru ble delfinansiert med bompenger, som ble innkrevd fra boder som lå ved sydenden av tunnelen. Anlegget er nedbetalt, og trafikken til og fra Askøy er bompengefri.

## Se også
*Askøybrua
*Veitunneler i Norge

## Referanser
FA-cupen 1898/99

**FA-cupen 1898/99** var den 28. sesongen av den engelske FA-cupen. Sheffield United møtte Derby County i finalen, som ble spilt 15. april 1899. Også denne sesongen ble finalen spilt i Crystal Palace i London.

## Første runde

## Andre runde

## Tredje runde

## Semifinaler

## Finale

## Referanser
FA-cupen 1899/1900

**FA-cupen 1899/1900** var den 29. sesongen av den engelske FA-cupen. Finalen, som igjen ble spilt i Crystal Palace i London, ble vunnet av Bury som slo Southampton. Finalen ble spilt 21. april 1900.

## Første runde

## Andre runde

## Tredje runde

## Semi finals

## Finale

## Referanser
Moldesangen

**Moldesangen** er en patriotisk sang til Molde skrevet av Palle Godtfred (eller Gotfred) Olaus Dørum (1818&ndash;1886) til en melodi av Karl Groos (1789&ndash;1861). Melodien skal være komponert i 1818. Det er en noe omarbeidet versjon som brukes i Moldesangen. 

Sangen er den framste av Moldes bysanger og synges stående under Molde Brass Bands årlige 17. mai-konsert, samt ved andre store anledninger. Den synges også av Tornekrattet og resten av publikum før Molde Fotballklubbs hjemmekamper.

## Tekst

Hvor Atlanterhavet
slår mod Romsdals kyst,
fjorden det har gravet
dybt i klippens bryst.
Der, hvor fjelde golde
står mod stormens gny,
blomsterkranset Molde
ligger trygt i ly.

Venlig staden smiler
mod det blanke speil,
hvorpå skibe iler
frem med hvide seil.
Grøn sig hæver stranden
frem fra vandets glans.
Rundt om billedranden
går en sølverkrans.

Spillende med stråler
snor sig fjorden ind.
Romsdalshorn sig måler
hist med Vengetind.
Når mit øie skue
al den skjønhed kan,
må vel hjertet lue
for mit fødeland.

## Referanser


## Eksterne lenker

* Moldesangen på Molde kommunes nettsider
* Moldesangen på YouTube
Lake Pontchartrain Causeway

**Lake Pontchartrain Causeway** er to parallelle broer som krysser Lake Pontchartrain i søndre Louisiana, USA. Den lengste av de to broene er verdens lengste bro over vann med en lengde på 38,4 km. Den er også den nest lengste i verden uavhengig av terreng, bare slått av Bang Na Expressway i Thailand. I sør kommer broen i land ved Metairie, som er en forstad til New Orleans. Den nordre enden er ved Mandeville i Louisiana. 

Den opprinnelige broen ble åpnet i 1956, og erstattet den tidligere fergeforbindelsen. Den parallelle broen åpnet i 1969. Broene har to kjørefelt hver.

## Eksterne lenker
* 
* The Causeway
* Google Maps satellittbilde
Manchacsump-broen

**Manchacsump-broen** (egentlig **Manchac Swamp Bridge**) er en bro i Louisiana i USA.  Med en totallengde på 36710 meter er den den tredje lengste broen i verden. Broen fører motorveien Interstate 55 over sumpen Manchac.
FIS-renn

**FIS-renn** er skirenn organisert av Det internasjonale skiforbundet (FIS) som ikke inngår i noen sammenlagtkonkurranse. FIS-renn arrangeres i alpint, langrenn, freestyle og snøbrett. I skihopping ble FIS-renn erstattet av FIS-cupen i 2005.

I motsetning til sammenlagtkonkurransene (for eksempel verdenscup, europacup, NorAm-cup eller kontinentalcup) blir det i FIS-renn ikke gitt cup-poeng eller laget noen sammenlagtrangering for hele sesongen. Resultatene i FIS-renn gir i stedet såkalte FIS-punkter, som regnes ut etter et komplisert system.

Vinneren av et FIS-renn vil få 0 poeng, og punkter fordeles på utøverne nedover på resultatlista. Hvor få FIS-punkter en utøver har avgjør om utøveren får delta i verdenscup, europacup eller VM. Derfor er de fleste deltakerne i FIS-renn unge utøvere i begynnelsen av sin internasjonale karriere. Ved enkelte anledninger deltar imidlertid også topputøvere i FIS-renn, når det er pause i verdenscupen eller før verdenscupen starter opp om høsten, og i slike tilfeller kan deltakernivået være svært høyt.

## Referanser
Ellisiv Steen

**Ellisiv Steen** (født *Ellisiv Andrea Buch* den 4. februar 1908 i Kristiania, død 27. oktober 2001 i Oslo) var en norsk litteraturhistoriker og professor ved Universitetet i Oslo.

## Liv og virke
Steen regnes som en pioner innen kvinnelitteraturforskningen. Ellisiv Steen den første kvinne som tok magistergraden i europeisk litteraturhistorie i Norge, 1933. Hun tok sin filosofiske doktoravhandling på *Diktning og virkelighet. En studie i Camilla Colletts forfatterskap* i 1948. Hun underviste ved Universitetet i Oslo i nyere nordisk litteratur. Hun hadde hele sitt yrkesaktive liv ved Universitetet i Oslo. Hun ble professor i 1972. Hun pensjonerte seg i 1977.

Hun satte søkelys på kvinner og kvinners problemer i litteraturen, og sto for en fornyelse av dikterbiografien. Hennes litteraturforskning undersøkte også romanen som sjanger.

## Familie og oppvekst
Ellisiv Steen var datter av overingeniør  (1872–1950) og lærer Camilla Collett (1878–1973). Hun vokste opp i Kristiania og tok examen artium i 1923 ved Frogner skole. Hun var oldebarn av Camilla Collett som hun særlig forsket på.

Hun giftet seg 1933 med dosent, senere professor Sverre Steen. Hun var søster av Ada Polak.

## Bibliografi
* 1947: *Diktning og virkelighet – en studie i Camilla Colletts forfatterskap*, Oslo
* 1954: *Den lange strid – Camilla Collett og hennes senere forfatterskap*, Oslo
* 1954: *Kristin Lavransdatter – en kritisk studie*, Oslo
* 1969: *Kristin Lavransdatter – en estetisk studie*, 2. utgave, Oslo
* 1976: *Det norske nasjonalhistoriske drama – 1756–1974*, Oslo
* 1985: *Camilla Collett om seg selv*, Stabekk

## Referanser


## Kilder
* 

## Eksterne lenker
* Ellisiv Steen Den Store Danske
* Ellisiv Steen utdypning Norsk biografisk leksikon
* Ellisiv Steen BookFinder.com
Tsjuktsjisk laika

**Tsjuktsjisk laika** er en spisshund som tilhører gruppen av nordiske sledehundraser. Den er en nordøstlig variant av østsibirsk laika og er kjent som tsjuktsjiernes jakhund. Rasen ble ganske nylig anerkjent som en egen hunderase av den russiske kennelklubben, men den mangler fortsatt internasjonal anerkjennelse. Hunden stammer fra republikken Tsjukotka i Sibir (Russland), der lokalbefolkningen bruker den som både jakthund, trekkhund og kløvhund.

Tsjuktsjisk laika blir omkring 62–68&nbsp;cm i skulderhøyde. Tispene (ca. 62–65&nbsp;cm) er cirka 3&nbsp;cm lavere enn hannene (ca. 65–68&nbsp;cm). Rasen har kraftig vann og snøavisende pels, som på vinterstid kan bli 10–15&nbsp;cm lang og har tett, isolerende underull. Alle farger er tillatt, unntatt helhvit. De vanligste fargene er kombinasjoner av sort/hvit, hvit/sort, grå/hvit, hvit/grå og ulvegrå. Hunden kan ha flere farger på øyne, herunder blå og ett blått øye. Dette er en hund som kan tåle temperaturer ned mot minus 50 grader celsius. Den er svært utholdende og energisk, og dessuten ofte meget flokkorientert. Det siste gjør den også til en utmerket familiehund.
Ompa-pa

**Ompa-pa** (*Oumpah-Pah*) er en fransk tegneserie om en indianer ved navn Ompa-pa og hans franske venn Henri Creme de la Creme. Tegneserien er skrevet av René Goscinny og tegnet av Albert Uderzo, som også har laget Asterix. 

## Album
Oumpah-Pah ble opprinnelig utgitt i Frankrike som fem album:

# Oumpah-pah le Peau-Rouge, 1958
# Oumpah–pah sur le sentier de la guerre, 1958
# Oumpah–pah et les pirates, 1959
# Mission secrète, 1960
# Oumpah–pah contre Foie–Malade, 1962

## I Norge
I Norge har Ompa-pa blitt utgitt i flere omganger. Første gang var i 1973. Da ble de fire første albumene utgitt av Hjemmet under følgende titler:

# *Ompa-pa og Tveskalp*
# *Ompa-pa og Plattfot-stammen*
# *Ompa-pa og Piratene*
# *Ompa-pa ved solkongens hoff*

Album nummer 5, *Oumpah–pah contre Foie–Malade* ble ikke gitt ut som eget album i 1973, men i stedet presentert som føljetong i Tempo fra nr. 8-1973 til nr. 12-1973 under tittelen *Frådende Vanvidd*. Albumet ble derimot gitt ut som eget album i 1985, som *Ompa-pa og høvding Frådende Vanvidd*.  

### I serie-album
I 1982–1984 inngikk Ompa-pa som en del av albumserien Serie-album utgitt av Semic. Dette var en albumserie som kom ut månedlig og som presenterte ulike europeiske albumserier. Ompa-pa album 1 og 2, inngikk i blad nummer 9 *Ompa-pa og Tveskalp* i 1982 og album 3 og 4 inngikk i *Ompa-pa og Piratene* fra 1983.

### Nyutgivelser

I 1999–2001 ble Ompa-pa utgitt på nytt under vignetten «Asterix presenterer». De ble da gitt ut som:
# *Ompa-pa og Tveskalp* (inneholder album 1, samt tidligere upubliserte striper)
# *Ompa-pa og Piratene* (inneholder album 2 og 3)
# *Ompa-pa ved solkongens slott* (inneholder album 4 og 5)

I 2021 ble vignetten « Asterix presenterer» igjen tatt i bruk, og ett album utgitt:
* *Ompa-pa og Tveskalp*

## Eksterne lenker
# Artikkel om Ompa-pa på Comicwiki (på dansk)
# Artikkel om Ompa-pa på Seriewikin (på svensk)
Lofoten Teater

**Lofoten Teater** ble startet i Stamsund i 1990 som et prøveprosjekt innenfor Nordland fylkeskommune. I 1991 ble gruppen etablert på fast basis som en fri teatergruppe, med Barbro Laxaa, Bjørg Arntzen, Anders Johansen og Andreas Eilertsen som skuespillere, og Thorbjørn Gabrielsen som veileder og instruktør.

Fra 1991 produserte de egne profesjonelle forestillinger som «Synnan i havet – en Lofotvals», «En liten sang» og «Ei strålandes natt». Andre forestillinger produsert av Lofoten Teater var *En ensom sneip*, som var en enmannsforestilling av og med skuespilleren Andreas Eilertsen.

Teateret mottok (per 1997) støtte fra staten, Nordland fylkeskommune og Vestvågøy kommune. Det første tiåret det var i drift, hadde teateret vært på turné i både Sverige, Russland, Tyskland og Danmark, i tillegg til i Norge.

I 1997 brøt fem av teaterets ni skuespillere – deriblant Andreas Eilertsen og Thorbjørn Gabrielsen – ut av Teater Lofoten, og gikk sammen om å danne kompaniet Teater NOR. De fire skuespillerne som var igjen i Lofoten Teater, drev kompaniet videre. Begge de to frigruppene fortsatte virksomheten med base i Stamsund.

## Referanser
Kamtjatka laika

**Kamtjatka  laika** er en spisshund som tilhører gruppen av nordiske sledehundraser. Den var tidligere regnet som en østlig variant av østsibirsk laika. Rasen ble anerkjent av russisk kennelklubb den 26. februar 1992. Hunden stammer fra Korjakdistriktet i Sibir (Russland), der lokalbefolkningen bruker den som både jakthund, trekkhund og kløvhund.

Kamtjatka laika er en stor kvadratisk bygget hund. Hannene har normalt en skulderhøyde på 56–68&nbsp;cm. Større hunder er tillatt, forutsatt at helhetsinntrykket forblir det samme. Typiske hanner med en skulderhøyde på 70&nbsp;cm er ikke uvanlig. Hanner under 60&nbsp;cm blir ikke foretrukket. Tispene blir normal 54–64&nbsp;cm i skulderhøyde.

Pelsen har tett og tykk underull og stive vannavisende dekkhår på 8–10&nbsp;cm om vinteren, da den også er mest fargesterke. Sommerpelsen er blekere i fargene og har lettere og langt mer sparsom underull.

## Referanser
Amurlaika

**Amurlaika** er en spisshund som må regnes som en urhund. Den tilhører gruppen av nordiske sledehundraser. Som sådan kan den hevdes å være en østlig variant av østsibirsk laika. Rasen er ikke anerkjent som en egen hunderase, men denne hunden ble valgt som idealtype for rasestandarden da østsibirsk laika ble egen hunderase.

Amurlaika stammer fra Amurdistriktet øst i Sibir, inkludert grensestrøkene mellom Russland og Kina, der lokalbefolkningen bruker den som både jakthund, trekkhund og kløvhund.

Den lokale Amurlaikaen viser større genetisk variasjon enn østsibirsk laika. Dette gir seg typisk utslag i større variasjoner i type, som en mer variert størrelse og pels. Gjennomsnittsvekten ligger på cirka 30&nbsp;kg.

Lokalt brukes denne hunden til bjørnejakt og villsvinjakt, men den har også blitt brukt til å jakte tiger med.

I 2000 estimerte russiske kynologer at det fantes cirka 200 amurlaikaer igjen. Typen er derfor sterkt utryddingstruet.

## Referanser
Mål (målsetting)

Et **mål** eller **målsetting** (på riksmål også *målsetning*) er en klart formulert tanke, ide eller intensjon om en ønsket framtidig tilstand eller sluttpunkt som et individ eller organisasjon planlegger å oppnå. Mål kan gi retning til videre arbeid og styre utviklingen mot målet. Mål er det ønskede sluttresultatet, mens plan, oppgaveløsning og strategi er framgangsmåten som brukes for å oppnå målet. Strategi er målrealisering, det man tenker å gjøre for å oppnå målene. En måte å sørge for at man når et mål, er å sette en tidsfrist for når oppgavene som utføres for å nå målet, skal være utført. Motivasjon kan være et viktig element i å nå et mål. Effektivitet er grad av måloppnåelse, det vil si i hvilken grad har man oppnådd målet. Her spiller også tid og innsats brukt for å nå målet inn.

## Kilder
* Jacobsen, Dag Ivar og Thorsvik, Jan. *Hvordan organisasjoner fungerer*, 3 utgave. Fagboklaget. 2007  ISBN 978-82-450-0517-2
Edyta Górniak

**Edyta Anna Górniak** (født 1972) er en polsk sanger. Hun er en av de mest populære kvinnelige popsangerne i Polen.

Hun gjorde en brakdebut for Polen i Eurovision Song Contest da hun ble nr. 2 i 1994 med sangen «To nie ja!» (*Det er ikke meg*). Hun er av mange musikkjournalister i Europa omtalt som Polens Celine Dion.

Edyta vil gi ut sitt femte studioalbum våren 2012. De gjør reklame for albumet med singelen «Teraz – tu» (*nå – her*), som ble utgitt i januar 2011.

## Diskografi
* 1995 – *Dotyk*
* 1997 – *Edyta Górniak*
* 1999 – *Live '99*
* 2002 – *Perła*
* 2003 – *Invisible*
* 2007 – *E.K.G.*
* 2008 – *Zakochaj się na Święta w kolędach*
* 2012 – *My*

### Singler
* *Once in a lifetime* (EDEL, 1994)
* *When you come back to me* (EMI, 1997)
* *Anything* (EMI, 1998)
* *One & one* (Toshiba EMI: 1997, EMI Europe: 1999)
* *Linger* (EMI, 1999)
* *Impossible* (Virgin, 2003)
* *The Story so far* (Virgin, 2003)
* *Whatever it takes* (Virgin, 2003)

## Referanser


## Eksterne lenker
* 
* 
* 
* 
* Edyta Górniak Forum
Fraktrate

**Fraktrate** er en pris for visse typer cargo/frakt. Prisen avhenger av typen cargo, transportmiddel (trailer, skip, fly), vekt av cargo, og avstand til destinasjon.

Fraktselskaper, spesielt for flyfrakt, bruker dimensional weight for å beregne pris, som innberegner både vekt og volum av cargo.
Frakt av kull i USA koster 1 cent/ton-mile.

## Referanser
Verdens nordligste byer

**Verdens nordligste byer** er lister over de nordligste byene og tettstedene i verden.

## Byer
Verdens nordligste steder med bystatus.

## Tettsteder
Nordligste tettsteder uten bystatus med over 2000 innbyggere:

## Storbyer
Nordligste byer med over 100 000 innbyggere

## Se også
*Verdens sørligste byer
*Verdens nordligste bosetninger
*Verdens nordligste
Europamesterskapet i svømmesport

**Europamesterskapet i svømmesport** ble arrangert første gang i 1926 i Budapest, og arrangeres annenhvert år. Det konkurreres i svømming (langbane), maratonsvømming, stuping og synkronsvømming, mens kortbanesvømming og vannpolo har sine egne mesterskap.

## Mesterskap

## Eksterne lenker
* Ligue Européenne de Natation – Official Website
* Swim Rankings results
Ū

**Ū** og **ū** (*[[U]]* med makron) er den 30. bokstaven i det latviske alfabetet, mellom u og v, den 29. i det litauiske alfabetet, mellom ų og v, og den 17. bokstaven i maori-alfabetet, mellom u og v. I alle tre representerer den en lang [u]. 

I Unicode kodes ū som U+016A (&#X16a;) og u+016b (&#x16B;).
EM i svømmesport 1926

Europamesterskapet i svømmesport fant sted i Budapest, Ungarn 1926. Konkurransene i svømming forgikk på langbane.

## Medaljetabell

## Medaljeoversikt
### Svømming

### Stuping

### Vannpolo

## Eksterne lenker
*EUROPEAN SWIMMING CHAMPIONSHIPS (MEN) hos gbrathletics.com
*Swimming - 1926 European Championships - Results Men hos the-sports.org
Huaceae

Se teksten

**Huaceae** er en plantefamilie som i APG III-systemet plasseres i ordenen Oxidales.  Familien omfatter 4 kjente arter fordelt på 2 planteslekter. 

## Slekter
Følgende slekter med noen av artene oppgitt, hører under familien *Huaceae*:
*[[Afrostyrax ]]*
* *[[Afrostyrax kamerunensis ]]* 
* *[[Afrostyrax lepidophyllus ]]* 
* *[[Afrostyrax macranthus]]* 
*[[Hua (planter)|Hua]]*
* *Hua gaboni*
## Eksterne lenker
* 
* Huaceae, i: L. Watson og M.J. Dallwitz (1992–). *The families of flowering plants: descriptions, illustrations, identification, information retrieval*.]
Grafen

**Grafen** er et materiale med lignende egenskaper og sammensetning som grafitt, men grafen består av bare ett lag av karbonatomer ordnet i et sekskantmønster (heksagonal struktur). Det er det tynneste og sterkeste materialet som noensinne er laget. Grafen leder dessuten elektrisitet bedre enn silisium, et grunnstoff som blant annet brukes til å lage mikrobrikker i datamaskiner. Materialet gir dermed nye muligheter innen materialteknikk og elektronikk.

## Egenskaper og bruk
Mens grafitt er et ikke-metall med overlappende energibånd, er grafen et nanomateriale med flere unike egenskaper. Energibåndene er separate, og materialet kan betraktes som en halvleder med et båndgap på 0 eV. Ferminivået kan justeres med et elektrisk felt fra en elektronisk kontakt («gate»-elektrode), akkurat som for vanlige halvledere. Grafen er 100 ganger sterkere enn vanlig stål, og er dessuten gjennomsiktig, hvilket øker antall bruksområder for materialet.

Elektronmobiliteten i grafen er målt til 200&nbsp;000&nbsp;cm²/Vs, som er omtrent 150 ganger raskere enn mobiliteten i silisium, og over 20 ganger den i galliumarsenid ved romtemperatur.

En liten mengde grafen som tilsettes plastråstoffer kan gjøre plasten opptil 30&nbsp;°C mer varmebestandig og 30&nbsp;% stivere. 

## Oppdagelse
I 2004 klarte fysikerne Andre Geim og Konstantin Novoselov ved hjelp av vanlig teip og en bit grafitt å fange opp et nett av karbonatomer med en tykkelse på bare ett atomsjikt. Det nye materialet grafen kunne dermed studeres i praksis. Geim og Novoselov fikk Nobelprisen i fysikk i 2010 «for banebrytende eksperimenter med det todimensjonale materialet grafen».

## Referanser


## Eksterne lenker
* 
* Populærvitenskapelig video om grafen
Supinasjon

**Supinasjon** (fra latin: *supinare* – «bøye bakover») er en rotasjon eller utoverdreining av foten eller underarmen. I supinert tilstand vil håndflaten vende oppover eller utover mens foten er vridd med ytre (laterale) fotrand nedover. Supinasjon er det motsatte av pronasjon.
Pronasjon

**Pronasjon** (fra latin: *pronus* – «fremoverbøyd») er en rotasjon eller innoverdreining av foten eller underarmen. I pronert tilstand vil håndflaten vende nedover eller bakover mens foten er vridd med den indre (mediale) fotrand nedover. Pronasjon er det motsatte av supinasjon.

I praksis skiller man mellom det som kalles *overpronasjon* og *underpronasjon.* 

Mennesker med overpronasjon har ofte en lavere fotbue enn andre, og nærmest hele fotsålen vil være i kontakt med underlaget dersom man står rett opp og ned.

Overpronasjon vil i praksis føre til at foten faller *innover* mens man er i bevegelse.

## Referanser
Several Brains

***Several Brains*** er ska-bandet No Torsos debutalbum, utgitt i 2006.  

## Sporliste
# «Fight the Blue Horizon»
# «Audition Divisions»
# «I'm Glad I'm Alive»
# «Hangman»
# «Time Will Show»
# «New Trend Makeover»
# «Lick Me Till the Break of Dawn»
# «Fatal Fraud»
# «I'm Glad I'm Alive (original)»
# «Artificial Artist»
# «The Hardest Sound»
Frøbuskordenen

Se teksten

**Celastrales** er en usikker orden i Rosidae (Eurosidae I) som består av minst tre familier av små trær, busker og urter. Ordenen er medregnet i APG II-systemet med tre familier med inntil 1.350 arter, mens den i Cronquist-systemet før 1998 hadde i alt 12 familier, hvorav flere nå er fordelt på andre ordener.

## Taksonomi
* Orden: **Celastrales** (Celastrales) 
** Spolebuskfamilien (Celastraceae) – 1.300 arter
** Jåblomfamilien (Parnassiaceae) – 50 arter
** Lepidobotryaceae – 1 art

## Eksterne lenker
* 
* Celastrales – hos MOBOT, *Celastrales-web*.
András Littay

**András Littay** (ungarsk: *Littay András*) (født 15. august 1884 i Szabadka i Østerrike-Ungarn, død 21. juli 1967 i Melbourne i Australia) var en ungarsk generaloberst. Han holdt en rekke forskjellige poster før og under andre verdenskrig, blant annet sjefen for VII. korps under den slovakisk-ungarske krig og begynnelsen av andre verdenskrig, som generalstabens nestkommanderende og som vara for den ungarske forsvarsministeren, inntil han gikk av på pensjon i februar 1942.

## Referanser
Euoplocephalus

* ***Euoplocephalus tutus*** (Lambe, 1902)

***Euoplocephalus***  er en av de størte dinosaurartene av typen ankylosaurier og som levde i yngre kritt i Canada. Navnet kommer fra gresk: *eu-/ευ-* betyr 'godt', *hoplo-/ὁπλο-* betyr 'pansret' og *kephale/κεφαλη* betyr 'hode')

Det første fossilet av *Euoplocephalus* ble funnet i Alberta, Canada i 1897. I 1902, ble det den navngitt *Stereocephalus*, men det navnet allerede hadde blitt gitt til et insekt, så det ble endret i 1910. Senere, har mange flere ankylosauridlevninger blitt funnet fra campaniumalderen i Nord-Amerika og ofte egne arter. I 1971, konkluderte Walter Coombs med at de alle tilhørte *Euoplocephalus* som da ville være en av de mest kjente dinosaurer. Nylig har imidlertid eksperter kommet til motsatt konklusjon, noe som begrenser de autentiske funn av *Euoplocephalus* til rundt et dusin eksemplarer. Disse inkluderer en rekke nesten hele skjeletter, så mye er likevel kjent om kroppsbygging til dyret.

* Euoplocephalus* var omtrent fem til seks meter lang og veide over to tonn. Dens kropp var lavbygd og veldig flat og bred, stående på fire ben. Hodet hadde en kort hengende snute med en spist nebb for å bite av planter som ble fordøyd i den store tarmen. Som andre ankylosaurider, var *Euoplocephalus* i stor grad dekket av benete pansrede plater, blant dem rader av store høy-rillet ovale skjell. Halsen var beskyttet av to beinringer. Det kan også forsvare seg aktivt mot rovdyr som *[[Gorgosaurus]]* ved hjelp av en tung klubbe-aktig tampen.

## Eksterne lenker
*
Jåblomfamilien

Se teksten

**Jåblomfamilien** (Parnassiaceae) er en plantefamilie av Rosidae (Eurosidae I) som består av flerårige urter med enkle blad. Familien har, som ordenen, en noe usikker ordensplassering.

Den omfatter ca. 50 arter i jåblomslekten (*Parnassia*), og muligens slekten *[[Lepuropetalon]]* i familien Lepuropetalaceae som mange forskere nå inkluderer her. APG III-systemet foreslår, imidlertid at jåblomfamilien og Lepuropetalaceae bør inkluderes i en utvida spolebuskfamilie (Celastraceae).

En av artene vokser i Norge, nemlig jåblom (*Parnassia palustris*), som er utbredt i så å si hele Norden inklusive Island.

## Utvalgte slekter og arter
* Jåblomslekten *([[Parnassia]])*
** Jåblom *(Parnassia palustris)*
* *[[Lepuropetalon]]*

## Eksterne lenker
* 
* Parnassiaceae  – hos Angiosperm Phylogeny Group.
Tussan

**Tussan** kan referere til:
* Tussan (Eide), ei fjellgruppe mellom Eide og Gjemnes kommune
* Tussan (Halsa), ei fjellgruppe mellom Halsa og Surnadal kommune
Lepidobotryaceae

Se teksten

**Lepidobotryaceae** er en plantefamilie i Rosidae (Eurosidae I) som består av én slekt, *Lepidobotrys*, med bare én art av trær i tropisk Vest-Afrika og antakelig Peru –  *Lepidobotrys staudtii*. Bladene er enkle og alternerende, blomstene er enten hann- eller hunnblomster.

## Eksterne lenker
* 
* Lepidobotryaceae  – hos Angiosperm Phylogeny Group.
Håvard Lothe

**Håvard Lothe Lauritsen** (født 31. desember 1982) er en norsk musiker og frontfigur i Håvard Lothe Band som ga ut sitt første musikkalbum, *[[Live In Concert]]* i 2007.

## Historie
Håvard Lothe kommer fra Florø. Etter fullført videregående skole flyttet han til Liverpool i England, for å studere musikk på Liverpool Institute for Performing Arts. I Håvard Lothes opphold i Liverpool fikk han gjort en liten intim konsert for Sir Paul McCartney etter at han snek seg inn til McCartney med gitaren sin og spurte om han kunne få lov til å spille noen låter for ham.

Etter tre år i Liverpool flyttet Håvard til Bergen, og signerte platekontrakt med plateselskapet Reel Noise. I slutten av oktober 2006 var han med på NRKs store lørdags satsing, Kjempesjansen, der han fikk nest mest stemmer fra innringerne. Elisabeth Moberg fra Kvinner på randen gjorde også en duett med Håvard i forbindelse med en veldedighetskonsert i mars 2007.

Debutalbumet «Live in Concert» ble sluppet 3. september 2007.

Håvard stiftet band høsten 2007, og det var med dette bandet han gav ut sitt andre album, «Dorian Grey» 31. august 2009. Før lanseringsturneen i Norge var Håvard og bandet i Kina og spilte for  mennesker under 11th Asia Arts Festival. 

Singelen «Oceans Between» fra «Dorian Grey» har vunnet flere priser, bl.a. Luttprisen 2009 - Årets artist i Sogn og Fjordane og Fylkestoppen 2009 i Sogn og Fjordane.

## Diskografi
### Album
* *[[Live In Concert]]*, Reel Noise (Utgitt 3. september 2007)
* *[[Dorian Grey]]*, Reel Noise (Utgitt 31. august 2009)
### Singler
* «*[[Goodbye Emily]]*», Reel Noise (Utgitt 6. juni 2009)
* «*[[The Greatest Day]]*», Universal (Utgitt 16. januar 2012)

## Referanser


## Eksterne lenker
* 
* MySpace: Håvard Lothe (engelsk)
Farsemoralitetene

**Farsemoralitet** er en dramatisk genre som oppsto i middelalderen. Farsen sprang ut av de folkelige mellomspillene i kirkelige spill i middelalderen, spesielt den oppbyggelige moraliteten som igjen sprang ut av prekenen. Den profane farse tok etter hvert opp i seg trekk fra moraliteten, og dermed oppsto den såkalte farsemoralitet. 

Henrik Wergeland kalte en rekke av sine arbeider for scenen for farser. De var ikke komedier, men blandingsformer mellom farse, moralitet og etter hvert også eventyrspill. Farsemoralitet er i nyere tid tatt i bruk som treffende genrebetegnelse på Wergelandfarsen, først av Aslaug Groven Michaelsen i 1987. Hun har senere fått følge av andre. Et typisk eksempel er *[[Irreparabile Tempus]]* (1828). En farsemoralitet som også er et eventyrspill er *[[Papegøien]]* (1835)

## Litteratur
*Sletsjø, Leif 1964: *Franske profane middelalderspill* 
*Michaelsen, Aslaug Groven 1987: *Om Smag og Behag. En undersøkese av Henrik Wergelands farsediktning b. 1*, Krystalline, Tangen
*Michaelsen, Aslaug Groven 1988: *Papegøien. En undersøkelse av Henrik Wergelands farsediktning b.2*
*Michaelsen, Aslaug Groven 2002: *Irreparabile Tempus og Ah!* En undersøkelse av Henrik Wergelands farsediktning b. 3*
*Nettum, Rolf Nyboe 1992: *Fantadsiens regnbuebro*, spesielt kapitlene om Siful Sifaddas farser og *Irreparabile Tempus''
Militær samband

**Militær samband** eller militære signaler omfatter alle aspekter ved militær kommunikasjon, eller formidling av informasjon, fra og innenfor Forsvarets væpnede styrker. Det omfatter eksempelvis totaliteten av tekst, lyd, taktisk bakkebasert kommunikasjon, maritim signalering, jordbasert mikrobølgestråling, troposfærisk spredning, satellittkommunikasjonssystemer og -utstyr, overvåking og signalanalyse, kommunikasjonssikkerhet, retningslokalisering og jamming. Sambandsmidler kan være enklere midler, som radio, telefon og annet linjeutstyr, ordonnans, signalflagg eller lys. De mest presserende formålene er å kommunisere relevant informasjon til kommandører og ordre fra dem.

Det norske forsvaret har til rådighet flere systemer for overføring og behandling av informasjon både til operative og administrative formål. Disse systemer kalles Forsvarets sambands- og informasjonssystemer. Stasjonære sambandssystemer omfatter blant annet Forsvarets digitale nett, meldingssystemer, radiosystemer, og kryptografi. Militær sambandstjeneste omfatter all virksomhet knyttet til opprettelse og drift av samband mellom militære avdelinger og med sivile organer, også chiffer-(krypto-)tjeneste. I tillegg kan mottakerne også være en del av den sivile beredskapen, som enkeltpersoner eller avdelinger, eksempelvis helsevesenet, brannvesenet, og politiet.

Historien til militær kommunikasjon spenner fra forhistorisk tid og til i dag. Den eldste militære kommunikasjonen ble levert av løpere. Det berømte eksempelet er Feidippides, en athensk budbringer eller *hemerodrome* («dagsløper»), som løp rundt 240 km på to dager til Sparta for anmode om militær avlastning da den persiske hæren gjorde landgang ved Marathon. Løpere ble benyttet så sent som første verdenskrig med farlige og kritisk oppdrag i å frakte budskap. 

Senere utviklet militær kommunikasjonen seg til visuelle signaler for å overkomme distanse. For eksempel brukte marineskip signalering med flagg for å kommunisere fra skip til skip. Disse flaggene er et ensartet sett med lett identifiserbare nautiske koder som ville formidle visuelle meldinger og koder mellom skip og fra skip til land. Deretter oppdaget militæret metoder for å bruke hørbar signalering for å kommunisere med hverandre. Denne måten å kommunisere på var mulig på grunn av telegrafer. De er en elektronisk enhet som brukes av en sender, og når senderen trykker på telegraftasten, avbryter de strømmen og skaper en hørbar puls som høres på mottakerstasjonen.

Siden den gang har militær kommunikasjon utviklet seg og gjort store fremskritt. I dag finnes det mange perspektiver som brukes for å undersøke hvordan tropper rundt om i verden kommuniserer. Anthony King forklarer hvordan militærsosiologer har forsøkt å forklare hvordan militære institusjoner utvikler og opprettholder høye nivåer av sosial samhørighet. Kommunikasjon spiller en avgjørende rolle i å fremme sosial samhørighet i militæret, ettersom det lar soldater bygge relasjoner, etablere tillit og jobbe sammen mot felles mål.

## Referanser


## Eksterne lenker
* 
*Signal Corps History
*Signal Corps Officer Candidate School History
Asylmarsjen

Som en ettårsmarkering for Sultestreiken da rundt 100 afghanske asylsøkere sultestreiket utenfor Oslo domkirke. Aksjonen varte i 26 dager, uten mat og annen drikke enn vann. Bakgrunnen for sultestreiken var at Norge ville returnere avviste flyktninger til Afghanistan. 

## Marsjen
Asylmarsjen startet fra Nidarosdomen i Trondheim 19. mai 2007 og de rundt 45 deltagerne gikk til fots sammen med støttespillere den gamle pilegrimsruten til Oslo, og ankom Løvebakken utenfor Stortinget 16. juni 2007.

## Eksterne lenker
* Asylmarsj.no - arkivert hjemmeside hos archive.org
Oviraptor

***Oviraptor*** er en liten dinosaurart av typen theropoder, som levde i Mongolia. Den ble funnet av paleontologen Roy Chapman Andrews, og først beskrevet av Henry Fairfield Osborn, i 1924. Navnet kommer fra Latin for «Eggtyv», og henviser til det faktum at den første fossilen som ble oppdaget på toppen av en haug sammen med Protoceratopsegg, og det spesifikke navnet *philoceratops* betyr «Ceratopsiaelsker», også er resultat at funnet. I en forskningsartikkel fra 1924, forklarte Osborn at navnet ble gitt på grunn av *Oviraptor*s skalles nærhet til reiret (det ble skilt fra eggene etter bare 10 cm sand). Likevel foreslo Osborn at navnet *Oviraptor* «kan villede oss helt i forhold til sine spisevaner og sin karakter». På 1990-tallet, beviste oppdagelsen av hekkende oviraptorider som *[[Citipati]]* at Osborn var riktig i sin antakelse når det gjaldt navnet. Disse funnene viste at eggene trolig tilhørte *Oviraptor* selv, og at eksemplaret ble faktisk ruget på eggene sine, men at den døde på i reiret.

*Oviraptor* levde i slutten av campanium-alderen i kritt-perioden, for om lag 75 millioner år siden, bare et definitivt eksemplar er kjent (med tilhørende egg), fra Djadokhtaformasjonen i Mongolia, men et mulig andre eksemplar (også med egg) kommer fra den nordøstlige regionen av Indre Mongolia, Kina, i et område som heter Bayan Mandahu.

## Referanser

## Eksterne lenker
*
Barbeyaceae

Se teksten

**Barbeyaceae** er en plantefamilie i roseordenen (Rosales). Den omfatter bare én slekt med kun én kjent art, *Barbeya oleoides*, som vokser i Somalia, Djibouti, Etiopia og Jemen. Arten er et tre som vokser i overgangen mellom lavere fjellskoger og  buskterrenget i de tørre lavslettene på Afrikas horn og Den arabiske halvøy.

## Eksterne lenker
* 
* Barbeyaceae  – L. Watson og M. J. Dallwitz (1992–), hos *Angiosperm Families*.
Dirachmaceae

* Dirachma socotrana
* Dirachma somalensis

**Dirachmaceae** (latin) er en liten plantefamilie av busker i roseordenen (Rosales). Den omfatter bare én slekt – *Dirachma* – med inntil nylig kun én kjent art, *[[Dirachma socotrana]]*, men det er oppdaget ytterligere en art i Somalia, ved navn *[[Dirachma somalensis]]*. Artene vokser i overgangssonen mellom Somalia og Jemen.

## Eksterne lenker
* 
* Dirachmaceae – L. Watson og M. J. Dallwitz (1992–), hos *Angiosperm Families*.
Hypsilophodon

***Hypsilophodon*** er en planteetende dinosaurart som levde i tidlig kritt og som tilhører ornithopodene.

De første funnene av *Hypsilophodon* ble funnet i 1849 og i 1869 ble arten kalt *Hypsilophodon foxii*. Rike fossilfunn ble gjort på Isle of Wight, noe som gir et godt inntrykk av kroppen til disse artene. Det var et lite tobeint dyr, var planteetende eller muligens altetende. * Hypsilophodon* var 1.8 meter lang, veide ca 20 kg, og var en smidig løper. Den hadde et spisst hode, utstyrt med et skarpt nebb, som kunne brukes til å bite av plantemateriale.

Eldre studier har gitt opphav til mange misforståelser om *Hypsilophodon*: at den kunne klatre i trær, ble pansret, var opptil 2.3 meter lang og ble også funnet utenfor of Wight. I løpet av de siste tiårene ny forskning har etter hvert vist seg at dette er feil.

## Eksterne lenker
* 
* FPDM : Hypsilophodon foxii
* DinoWight - ''Hypsilophodon'', an Isle of Wight Hypsilophodontid
Beijing–Tianjin Intercitybane

**Beijing–Tianjin Intercitybane** (forenklet kinesisk: 京津城际铁路, tradisjonell kinesisk:京津城際鐵路; pinyin: *Jīng-Jīn chéngjì tiělù*) er en 114 km lang høyhastighetsjernbane mellom Beijing og Tianjin i Kina. Den ble tatt i bruk 1. august 2008 fra den nybygde Beijing sørbanestasjon, og høyhastighetstogene som trafikkerer linjen med en topphastighet på 350 km/t er de raskeste konvensjonelle togene i verden.

## Referanser


## Eksterne lenker
* Beijing-Tianjin 350 km/h , *[[Railway Gazette International]]* mars 2006
* Beijing-Tianjin High-Speed Commuter Link, China
FA-cupen 1900/01

**FA-cupen 1900/01** var den 30. sesongen av den engelske FA-cupen. Finalen, som ble spilt mellom Tottenham Hotspur og Sheffield United, ble avgjort etter omkamp.

## Første runde

## Andre runde

## Tredje runde

## Semifinaler

## Final

### Omkamp

## Referanser
Huerteales

se teksten

**Huerteales** er en planteorden. Artene er busker og trær med en svært spredt utbredelse. Ordenen består av fire familier og 24 eller 25 arter.

Sammen med blant annet korsblomstordenen og kattostordenen tilhører Huerteales malvidene, som er en delgruppe av rosidene. Ordenen ble beskrevet i 2001. Artene ble tidligere regnet til ulike grupper, som spolebuskfamilien, Flacourtiaceae og blærenøttfamilien. Etter at genetiske studier ble tatt i bruk, oppdaget man at de hører sammen i en gruppe.

## Delgrupper
* Familie ***Gerrardinaceae***
** *[[Gerrardina]]* – 2 arter i østlige og sørlige Afrika
* Familie ***Petenaeaceae***
** *[[Petenaea cordata]]* – 1 art i Mellom-Amerika
* Familie ***[[Tapisciaceae]]***
** *[[Tapiscia]]* – 1–2 arter i Kina
** *[[Huertea]]* – 4 arter i Mellom- og Sør-Amerika
* Familie ***[[Dipentodontaceae]]***
** *[[Dipentodon sinicus ]]* – 1 art i Sør-Kina og Sørøst-Asia
** *[[Perrottetia]]* – 15 arter fra Kina gjennom Sørøst-Asia til nordøstlige Australia, Hawaii, Mexico til Bolivia

## Litteratur
* 
* 
* 

## Eksterne lenker
*
Dipentodontaceae

Se teksten

**Dipentodontaceae** er en mulig plantefamilie i den mulige ordenen Huerteales, eller eventuelt kan den klassifiseres som en basal gruppe direkte i rose-underkladen Eurosidae II – også kalt malvidene. Den eneste arten i familien er *Dipentodon sinicus*, et lite tre eller busk som vokser i India, Burma og Kina. Bladene er enkle med tannet kant, og alternerer på bladstilkene. Blomstene sitter i store klaser på inntil 35 blomster.

Gruppen er usikker, i APG II-systemet anerkjennes ikke familien og slekten *Dipentodon* forblir foreløpig uplassert direkte under Malvidene.

## Eksterne lenker
* 
* Dipentodontaceae – L. Watson og M. J. Dallwitz hos *Angipsoerm Families*.
Gerrardina

**[[Gerrardina eylesiana]]*
**[[Gerrardina foliosa]]*

***Gerrardina*** er ei slekt med busker og små trær. Den har ingen nære slektninger og plasseres i en egen familie, Gerrardinaceae.

Artene har som regel opprett vekst, men kan også være klatrende. Bladene sitter spredt og er enkle, fjærnervede og sagtannede. Blomsterstanden er en kvast med noen få blomster som sitter i bladhjørnene. Blomstene er tvekjønnede, femtallige og undersittende med én griffel. Frukten er et tørt eller kjøttfullt bær med 1–4 frø.

Slekta har to arter og er utbredt i østlige og sørlige Afrika. Den ble tidligere regnet til familien Flacourtiaceae, men er nå plassert i egen familie i ordenen Huerteales.

## Litteratur
* 
* 
* 
* 

## Eksterne lenker
*
Tapisciaceae

Se teksten

**Tapisciaceae** er en mulig plantefamilie av 8-15 meter høye trær. De tilhører den mulige ordenen Huerteales, eventuelt kan de klassifiseres direkte som en basal gruppe direkte i rose-underkladen *[[Eurosidae II]]* – også kalt malvidene. De to eneste slektene i familien er Tapiscia og Huertea, og de har i alt 5-6 arter.

Gruppen er usikker, i APG II-systemet plasseres familien direkte under Malvidene. Slekten *Tapiscia* vokser kun i Kina, mens *Huertea* kun vokser i Latin-Amerika.

## Slekter og arter
* Tapiscia – Kina
** Tapiscia lichunensis – Kina
** Tapiscia sinensis – Kina
*** Tapiscia sinensis var. concolor
*** Tapiscia sinensis var. macrocarpa
** Tapiscia yunnanensis – Kina
* Huertea – Latin-Amerika
** Huertea cubensis – Cuba, Hispañola
** Huertea glandulosa – Ecuador, Colombia, Peru

## Eksterne lenker
* 
* Tapisciaceae i *Flora of China*.
FA-cupen 1901/02

**FA-cupen 1901/02** var den 31. sesongen av FA-cupen. Også denne sesongen ble finalen avgjort etter omkamp. Sheffield United spilte mot Southampton i finalen.

## Første runde

## Andre runde

## Tredje runde

## Semifinaler

## Finale

### Omkamp

## Referanser